

SVEUČILIŠTE U ZAGREBU

FAKULTET POLITIČKIH ZNANOSTI

CENTAR ZA MEĐUNARODNE I

SIGURNOSNE STUDIJE

Lepušićeva 6

ZAGREB

Zagreb, 17. veljače 2025.

Poštovani/a,

Pozivamo Vas da sudjelujete na 29. međunarodnoj znanstvenoj konferenciji *Nacionalne manjine, migracije i sigurnost* u organizaciji Centra za međunarodne i sigurnosne studije Fakulteta političkih znanosti Sveučilišta u Zagrebu, u suradnji sa Uredom za ljudska prava i prava nacionalnih manjina Vlade Republike Hrvatske, Institutom za narodnosna pitanja (Ljubljana), Akademskom mrežom za suradnju u Jugoistočnoj Europi i Fakultetom sigurnosti (Sveučilište u Beogradu). Ovogodišnja konferencija održat će sena Brijunima, u hotelu „Neptun“ od 8. do 10. rujna 2025. godine.

Konferencija će imati tri tematske cjeline: (1) Nacionalne manjine u demokratskim društvima (2) Migracije i migracijske politike (3) Suvremeni sigurnosni izazovi. Na konferenciji će sudjelovati znanstvenici i stručnjaci iz Republike Hrvatske i inozemstva, koji se bave pravima nacionalnih manjina, suvremenim migracijama i sigurnosnim studijama. Službeni jezici konferencije su hrvatski i engleski.

**Rok za slanje prijave i sažetka izlaganja (na priloženom obrascu) je 15. 03. 2025. godine**. Prijave se šalju na e-mail adresu [cemss.fpzg@gmail.com](mailto:cemss.fpzg@gmail.com), a obavijest o prihvaćanju radova bit će poslane individualno svakom prijavitelju najkasnije do 25. 03. 2025. Predviđeno je da svi prijavljeni sudionici imaju izlaganja u trajanju do 15 minuta.

Za organizaciju skupa zaduženi su suradnici Centra za međunarodne i sigurnosne studije Fakulteta političkih znanosti Sveučilišta u Zagrebu koje možete kontaktirati na mail: [cemss.fpzg@gmail.com](mailto:cemss.fpzg@gmail.com).

**Kotizacija za sudjelovanje na konferenciji iznosi 50 €** po izlaganju i plaća se nakon prihvaćanja prijave i primitka uputa za uplatu. Rok za uplatu kotizacije je 15. 05. 2025.

Zaposlenici institucija koje su suorganizatori konferencije ne plaćaju kotizaciju.

**Sudionici ovogodišnje konferencije trebaju samostalno rezervirati i platiti smještaj** u hotelu Neptun/Istra/Karmen na Brijunima. Sudionici koji ne budu smješteni u hotelima na otoku obavezno plaćaju ulaznicu za NP Brijuni (ulaznicu ne plaćaju gosti koji su smješteni u hotelu). Stoga Vas pozivamo da po primitku obavijesti o prihvaćanju sažetka izlaganja rezervirate Vaš smještaj zbog ograničenih smještajnih kapaciteta koji se brzo rasprodaju.

S poštovanjem,

Predsjednik međunarodnog Predstojnica Centra za međunarodne

organizacijskog odbora i sigurnosne studije

Prof. dr. sc. Siniša Tatalović Izv. prof. dr. sc. Ružica Jakešević



FAKULTET POLITIČKIH ZNANOSTI

SVEUČILIŠTA U ZAGREBU

CENTAR ZA MEĐUNARODNE I

SIGURNOSNE STUDIJE

Lepušićeva 6

ZAGREB

Zagreb, 17. veljače 2025.

**PRIJAVA SUDJELOVANJA NA SKUPU**

|  |  |
| --- | --- |
| **Nacionalne manjine, migracije i sigurnost,** Brijuni, 08. –10. 09. 2025. | |
| Ime i prezime |  |
| Institucija |  |
| Adresa: |  |
| Telefon: |  |
| Mobitel: |  |
| E-mail: |  |
| Tematska cjelina (označi): a) nacionalne manjine; b) migracije; c) sigurnost | |
| Naslov referata: | |
| **Sažetak** (do 300 riječi) | |
|  | |
| **Ključne riječi:** | |